Suchinthana/ta-wikipedia huggingface dataset:
உஷா உபாத்யா

உஷா கன்ஷ்யாம் உபாத்யாய் (Usha Upadhyay)(பிறப்பு 7 சூன் 1956) இந்தியாவின் குசராத்தைச் சேர்ந்த ஒரு குசராத்தி எழுத்தாளர்.

வாழ்க்கை 
உஷா 7 சூன் 1956 அன்று பாவ்நகரில் பிறந்தார். இவர் குசராத்தியில் முதுகலைப் பட்டத்தினை முடித்த பின்னர் முனைவர் பட்டம் பெற்றார். இவர் அகமதாபாத்தில் உள்ள குஜராத்தி வித்யாபிடத்தில், குஜராத்தி துறையின் தலைவராக பணியாற்றுகிறார். இவர் குசராத்தி எழுத்தாளர் சங்கத்தின் துணைத் தலைவராகவும் உள்ளார்.

வேலை 
நாடகங்கள், கட்டுரைகள், கவிதைகள் மற்றும் கதைகள் பல உஷா எழுதியுள்ளார். ஜல் பில்லோரி (1998), அருந்ததினோ தாரோ (2006) மற்றும் ஷியாம் பங்கி ஆவ் ஆவ் (2013) ஆகியவை இவரது கவிதைத் தொகுப்புகள் ஆகும். மஸ்திகோர் மணியோ (2004) என்பது இவரது ஓரங்க நாடகங்களின் தொகுப்பாகும். இவர் ஏக் ஹதி ரூபா (1999) என்ற குழந்தைகளுக்கான கதையை எழுதியுள்ளார்.

இக்ஷித் (1990), சாகித்ய சன்னிதி (1998), அலோக்பர்வா (2005), சம்ப்ரத் குஜராத்தி சாஹித்யா (2008), அக்ஷர்னே அஜ்வாலே (2009), குஜராத்தி சன்ஷோதன்-சம்பதன் (2009) ஆகியவை இவரது விமர்சனப் படைப்புகள். ஆதித் 15-19 (1992-1996), ஜானவி ஸ்மிருதி - 2,3 (1996, 1997), குஜராத்தி சாயன் (1999, 2000), சர்ஜன் பிரக்ரியா அனே நரிசெத்னா (2006), குஜராத்தி லேகிகோனி பிரதிநிதி வர்தாவோ (2006) ஆகியவற்றைத் தொகுத்துள்ளார். லேகிகோனா பிரதிநிதி நிம்பந்தோ (2006), குஜராத்தி லேகிகோனா பிரதிநிதி ஆத்மகத்யா (2006),   மாத்ருபாஷானு மஹிமகயான் (2010), ஊர்மிகவி நனாலால் (ஆராய்ச்சி, 2012), கபீர்னா அமர்சுத்ரோ . வடலி சரோவர் (1999) மற்றும் கவிவர் ராஜேந்திர ஷா அவுர் உனகி கவிதா (2003, இந்தி ) ஆகியவை இவரது மொழிபெயர்ப்பு நூல்களாகும். குஜராத்தி சாஹித்யனோ கியான் சம்வாத் - நிம்பந்தோ (2006, 2012), ஷுன்யதாமா புரேலா தரியானோ தர்காட் (2007) மற்றும் ராதாகிருஷ்ண வினா பிஜு போல் மா (2007) ஆகியவை இவரது இதர படைப்புகளாகும்.

உஷாவின் கவிதைகள் ஒடியா, பெங்காலி, கன்னடம், இந்தி, சமசுகிருதம் மற்றும் ஆங்கிலம் ஆகிய மொழிகளில் மொழிபெயர்க்கப்பட்டுள்ளன.

விருதுகள் 
குசராத்தி சாகித்திய கழகத்தின் பதுபாய் உமர்வாடியா பரிசும், பாகினி நிவேதிதா பரிசும், லக்னோவின் உத்தரப் பிரதேச இந்தி சன்ஸ்தானால் சவுஹர்த் சம்மான் விருதும் உஷாவிற்கு வழங்கப்பட்டுள்ளன.

மேற்கோள்கள்

வெளி இணைப்புகள் 

 Usha Upadhyay on GujLit

இந்தியப் பெண் கவிஞர்கள்
20-ஆம் நூற்றாண்டு இந்தியப் பெண் எழுத்தாளர்கள்
21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
1956 பிறப்புகள்
விமலா கல்லூரி

விமலா கல்லூரி, என்பது இந்தியாவின் கேரள மாநிலம் திருச்சூரில் உள்ள ஒரு மகளிர் கல்லூரி ஆகும்.   1967 ஆம் ஆண்டு திருச்சூர் புனித மரியன்னை கல்லூரியை இரண்டாகப் பிரித்து நிறுவப்பட்ட இக்கல்லூரியானது, சீரோ மலபார் கத்தோலிக்க திருச்சபையில் உள்ள கர்மேல் அன்னை சபையின் திருச்சூர் நிர்மலா மாகாணத்தின் நிர்வாகத்தின் கீழ் நிர்வகிக்கப்படுகிறது.

இக்கல்லூரி திருச்சூர் சீரோ-மலபார் கத்தோலிக்க உயர்மறைமாவட்டத்தின் மத அதிகார வரம்பிற்கு உட்பட்டதும் தேவாலய அமைப்புகளுடன் தொடர்புடைய அல்லது நடத்தப்படும் முன்னணி கல்வி நிறுவனங்களில் ஒன்றுமாகும்.  கேரளாவில் பிரத்தியேகமாக இளங்கலை பட்டதாரி மற்றும் முதுகலை பட்டங்களை வழங்கிய ஒரே பெண்கள் கல்லூரியான இந்த விமலா கல்லூரி கோழிக்கோடு பல்கலைக்கழகத்தோடு இணைக்கப்பட்டுள்ளது.  2015 ஆம் ஆண்டில் பல்கலைக்கழக மானியக் குழு (இந்தியா)வினால் தன்னாட்சி அந்தஸ்து பெற்றுள்ள இக்கல்லூரிக்கு 2009, 2014 மற்றும் 2023 ஆகிய ஆண்டுகளில் தேசிய மதிப்பீடு மற்றும் தரச்சான்று அவையால் நான்கு சுழற்சியிலும் 'ஏ' தரத்தில் மதிப்பிடப்பட்டுள்ளது. 3.45 சி.ஜி.பி.ஏ மதிப்பெண்களுடன் இத்தரநிலையை அடைந்துள்ளது.

துறைகள்

அறிவியல் பிரிவு 

 தாவரவியல்
 வேதியியல்
 கணிணி அறிவியல்
 வீட்டு அறிவியல்
 கணிதம்
 இயற்பியல்
 உளவியல்
 விலங்கியல்

கலைப்பிரிவு 

 புள்ளிவிபரப்படிப்பு
 ஆங்கிலம்
 இந்தி
 மலையாளம்
 சமூகப்பணி
 சமூகவியல்
 வரலாறு
 உடற்கல்வி
 அரசியல் அறிவியல்
 சமஸ்கிருதம்

வணிகப்பிரிவு 

 வர்த்தகம்
 பொருளாதாரம்

இதரப்பிரிவு 

 உணவு பதப்படுத்துதல்
 கணிணி வலை தொழில்நுட்பம்

புகைப்படத்தொகுப்பு

குறிப்பிடத்தக்க முன்னாள் மாணவர்கள் 

 பாபி அலோசியஸ், ஒலிம்பியன்
 பிரியா பிரகாஷ் வாரியர் : நடிகை
 காயத்ரி அசோகன் : பாடகி
 அஞ்சு பாபி ஜார்ஜ் : தேசிய தடகள வீராங்கனை
 காயத்ரி சுரேஷ், நடிகை

மேலும் பார்க்கவும் 

 புனித ஜோசப் கல்லூரி, இரிஞ்சாலக்குடா
 கிறிஸ்ட் கல்லூரி, இரிஞ்சாலக்குடா
 செயின்ட் தாமஸ் கல்லூரி, திருச்சூர்
 காலிகட் பல்கலைக்கழகம்

மேற்கோள்கள் 

கேரள கலை மற்றும் அறிவியல் கல்லூரிகள்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
லால் பகதூர் சாஸ்திரி மகளிர் தொழில்நுட்பக் கல்வி நிறுவனம்

லால் பகதூர் சாஸ்திரி மகளிர் தொழில்நுட்பக் கல்வி நிறுவனம் ( LBSITW ) என்பது, தென்மேற்கு இந்தியாவின் கேரள மாநிலத்தில் மலபார் கடற்கரையின் திருவனந்தபுரத்தில் உள்ள  பெண்களுக்கான பிரத்தியேக முதல் பொறியியல் கல்லூரி ஆகும். கேரளாவின் திருவனந்தபுரத்தில் உள்ள லால் பகதூர் சாஸ்திரி அறிவியல் மற்றும் தொழில்நுட்ப மையத்தால் நிர்வகிக்கப்படும் இரண்டாவது பொறியியல் கல்லூரியான இது கேரள மாநிலத்தில் பெண்களுக்கான ஒரே அரசு பொறியியல் கல்லூரியாகும்.  லால் பகதூர் சாஸ்திரி பொறியியல் கல்லூரி,காசர்கோடு இம்மையத்தால் நிர்வகிக்கப்படும் இன்னொரு கல்லூரியாகும். கேரளாவின் முதலமைச்சரை ஆட்சிக் குழுவின் தலைவராகவும், அம்மாநில கல்வி அமைச்சரை துணைத் தலைவராகவும் கொண்ட கல்வி மேலாண்மைக் குழுவால் இக்கல்லூரி நிர்வகிக்கப்படுகிறது.

அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்வி நிறுவனம் 30 அக்டோபர் 2001 அன்று தொடங்கப்பட்டது. ஏபிஜே அப்துல் கலாம் தொழில்நுட்ப பல்கலைக்கழகத்துடன் இணைக்கப்பட்டுள்ள இது கேரள அரசின் ஒரு நிறுவனமாகும். 

லால் பகதூர் சாஸ்திரி பொறியியல் கல்லூரி,காசர்கோடு கல்லூரியின் முதல் பகுதியில் மாணவரான பேராசிரியர் எம் அப்துல் ரஹிமான் தற்போது இந்த தொழிநுட்ப கல்வி நிறுவனத்தின் முதல்வராக பணியாற்றிவருகிறார். மேலும் இந்நிறுவனத்தின் தாய் நிறுவனமான அறிவியல் மற்றும் தொழில்நுட்பத்திற்கான லால் பகதூர் சாஸ்திரி மையத்தின் இயக்குனராகவும் பொறுப்பேற்றி பணிபுரிந்துவருகிறார்.

அமைவிடம் 
திருவனந்தபுரம் நகரின் மையப்பகுதியில் உள்ள பூஜாபுராவில் இக்கல்லூரி அமைந்துள்ளது.

மேற்கோள்கள் 

கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
Coordinates on Wikidata
இமொயினு இரட்பா

இமொயினு இரட்பா அல்லது வாக்ச்சிங் தரணித்தோய்னி பண்பா என்பது மெய்தெய் மக்களால் கொண்டாடப்படும் ஒரு மத திருவிழா ஆகும். இது செல்வம் மற்றும் செழுமையின் தெய்வமான இமொயினு அஹோங்பிக்கு அர்ப்பணிக்கப்பட்ட விளக்குகளின் திருவிழாவாகும். மெய்தெய் நாட்காட்டிப்படி இது வாக்ச்சிங் மாதத்தின் பன்னிரண்டாவது சந்திர நாளில் கொண்டாடப்படுகிறது. வடகிழக்கு இந்தியாவில் மணிப்பூர், அஸ்ஸாம் மற்றும் திரிபுரா மாநிலங்களில் இந்த திருவிழா கொண்டாடப்படுகிறது. மேலும்  அண்டை நாடுகளில், மியான்மர் நாட்டில் சிலரால் அனுசரிக்கப்படுகிறது.  திருவிழாவில் தெய்வத்திற்கான தியாகங்கள் மற்றும் பிரார்த்தனைகள் அடங்கும், அதைத் தொடர்ந்து பல்வேறு கலாச்சார நிகழ்வுகள் நடைபெறும்.

சொற்பிறப்பியல் 

மெய்தி மொழியில்  இரட்பா என்றால் "தியாகம்" மற்றும் இமொயினு இரட்பா என்றால் "இமொயினு தெய்வத்திற்கு தியாகம்" என்று பொருள். இந்த திருவிழா "வாக்ச்சிங் தரணித்தோய்னி பண்பா" என்றும் அழைக்கப்படுகிறது. இதன் பொருள் " வாக்ச்சிங்க்கின் பன்னிரண்டாம் நாள்" (தரணித்தோய்னி என்றால் "பன்னிரண்டாம் நாள்" மற்றும் பண்பா என்றால் "இருப்பது"). இது பண்டிகை கொண்டாடப்படும் நாளைக் குறிக்கிறது.

நிகழ்வு 
மெய்தெய் நாட்காட்டிப்படி,  திருவிழா வாக்ச்சிங் மாதத்தின் பன்னிரண்டாவது சந்திர நாளில் கொண்டாடப்படுகிறது.

அனுசரிப்பு 
இந்த திருவிழா பாரம்பரிய மதமான சனமகியை பின்பற்றும் மெய்தெய் மக்கள் கொண்டாடும் விளக்குகளின் திருவிழா ஆகும்.  இந்து மதம் போன்ற பிற மதங்களைப் பின்பற்றும் மெய்தெய் மக்களாலும் இந்த விழா கொண்டாடப்படுகிறது. வடகிழக்கு இந்தியாவில் மணிப்பூர், அஸ்ஸாம் மற்றும் திரிபுரா மாநிலங்களில் இந்த திருவிழா கொண்டாடப்படுகிறது. அண்டை நாடான மியான்மர் இல் குடியேறிய மக்களில் சிலரால் இது அனுசரிக்கப்படுகிறது. இது மணிப்பூரில் ஒரு பொது விடுமுறை நாள்.

நடைமுறைகள் 
திருவிழாவின் போது, ​​மக்கள் அரிசி, காய்கறி, பழங்கள் மற்றும் இனிப்புகள் செல்வம் மற்றும் செழுமையின் தெய்வமான இமொயினு அஹோங்பிக்கு வழங்குகிறார்கள். இரவு நேரத்தில், மக்கள் தெருக்களில் மெழுகுவர்த்திகள் மற்றும் பிற அலங்கரிக்கப்பட்ட விளக்குகள் வைப்பார்கள். மீன் முக்கிய உணவாக சமைக்கப்படுகிறது மற்றும் சமையலறையில் உள்ள பாரம்பரிய அடுப்பினருகில் தெய்வத்திற்கு படைக்கபப்படுகிறது. தனிப்பட்ட வீடுகளில் வழிபாடு தவிர, சமூக அளவில் பல்வேறு சடங்குகளும் நடக்கும். தெய்வத்திற்கான பிரார்த்தனைகள் மற்றும் அதைத் தொடர்ந்து பல்வேறு கலாச்சார நிகழ்வுகள் நடைபெறும். முந்தைய இரவு மத ஊர்வலமும் இதில் இடம்பெறும். இதில் இமோயினு தேவியின் சிலை வீடுகளுக்கு பாடல் மற்றும் இசையுடன் கொண்டு செல்லப்படுகிறது.

மக்கள் பாரம்பரிய இசைக்கருவியான பேனா இசையில், பாரம்பரிய நடனங்கள் கம்பா தோய்பி மற்றும் மைபி ஜாகோய் நிகழ்த்துகிறார்கள். இமோயினு தெய்வத்தைப் பற்றிய கதைகள் சொல்லப்பட்டு, தெய்வத்தை அழைக்கும் பாடல்கள் பாடப்படுகின்றன. பாரம்பரிய தற்காப்புக் கலை நிகழ்ச்சி தாங்-டா, வாள் (தாங்) மற்றும் ஈட்டி (டா) ஆகியவற்றைப் பயன்படுத்தி நிகழ்த்தப்படுகிறது.

மேற்கோள்கள் 

சனவரி சிறப்பு நாட்கள்
அறுவடைப் பண்டிகைகள்
இந்தியாவின் அறுவடை விழாக்கள்
பாரம்பரிய ஆப்பிரிக்க மருத்துவம்

பாரம்பரிய ஆபிரிக்க மருத்துவம் (Traditional African medicine) என்பது பாரம்பரிய மருத்துவத் துறைகளின் நடைமுறைகளில் ஒன்றாகும். இது பூர்வீக மூலிகைகள், ஆப்பிரிக்க ஆன்மீகத்தை உள்ளடக்கியதாகும். பொதுவாக, இதன் கீழ் செயற்படும் தெய்வீக சாமியார்கள், மருத்துவச்சிகள், மூலிகை மருத்துவர்கள், பாரம்பரிய ஆப்பிரிக்க மருத்துவத்தின் பயிற்சியாளர்கள், புற்றுநோய், மனநல கோளாறுகள், உயர் இரத்த அழுத்தம், காலரா, பெரும்பாலான பாலியல் நோய்கள், கால்-கை வலிப்பு, ஆஸ்துமா, அரிக்கும் தோலழற்சி, காய்ச்சல், பதட்டம், மனச்சோர்வு, தீங்கற்ற தன்மை உள்ளிட்ட, பல்வேறு வகையான நிலைமைகளை குணப்படுத்த முடியும் என்று கூறுகின்றனர். தீதிலி முன்னிற்குஞ்சுரப்பி மிகைப்பெருக்கம், சிறுநீர் பாதை நோய்த்தொற்றுகள், கீல்வாதம், காயங்கள், தீக்காயங்கள், எபோலா ஆகியனவற்றையும் குணப்படுத்துதலில் ஈடுபடுகின்றனர்.

நடைமுறை 
நோயறிதல், ஆன்மீக வழிமுறைகள் மூலம் தெரிந்து கொண்டு, ஒரு சிகிச்சை பரிந்துரைக்கின்றனர். பொதுவாக அப்பரிந்துரை, மூலிகை வைத்தியம் கொண்டது. இது குணப்படுத்தும் திறன்களை மட்டுமல்லாமல், குறியீட்டு, ஆன்மீக முக்கியத்துவத்தையும் கொண்டுள்ளது. பாரம்பரிய ஆபிரிக்க மருத்துவம், நோய் தற்செயலான நிகழ்வுகளால் உருவானது அல்ல,.ஆனால் ஆன்மீகம், சமூக ஏற்றத்தாழ்வு மூலம், நவீன அறிவியல் மருத்துவத்திலிருந்து பெரிதும் வேறுபடுகிறது. இது தொழில்நுட்ப,  பகுப்பாய்வு அடிப்படையிலானது. 21 ஆம் நூற்றாண்டில், நவீன மருந்துகள், மருத்துவ நடைமுறைகள்  ஒப்பீட்டளவில் அதிக விலையுடையதாகவும், நகரங்களில் மட்டும் அணுகக் கூடியதாகவும் உள்ளன. எனவே, அதிக எண்ணிக்கையிலான ஆப்பிரிக்க மக்களுக்கு, பாரம்பரியமல்லா மருத்துவ முறைகள் அணுக முடியாததாகவே உள்ளது.

சிகிச்சைகள் 
பாரம்பரிய பயிற்சியாளர்கள் நிலையான மருத்துவ சிகிச்சைகள் முதல் போலி அறிவியல், "மாயாஜாலம்" வரை பல்வேறு வகையான சிகிச்சைகளைப் பயன்படுத்துகின்றனர். சிகிச்சையில் உண்ணாவிரதம், உணவுக் கட்டுப்பாடு, மூலிகை சிகிச்சைகள், குளியல், உடற்பிடிப்பு, அறுவை சிகிச்சை ஆகியவை அடங்கியுள்ளன.

ஆப்பிரிக்க மருத்துவ தாவரங்கள் 
ஆப்பிரிக்காவில் மருத்துவ நோக்கங்களுக்காகப் பயன்படுத்தக்கூடிய பல தாவரங்கள் உள்ளன. ஆப்பிரிக்காவின் வெப்பமண்டலப் பகுதிகளில் 4000 க்கும் மேற்பட்ட தாவரங்கள் இந்த நோக்கத்திற்காகப் பயன்படுத்தப்படுகின்றன. மருத்துவ தாவரங்கள் பல நோய்கள்,  நோய்களுக்கான சிகிச்சையில் பயன்படுத்தப்படுகின்றன. அவற்றின் பயன்பாடுகள் மற்றும் விளைவுகள் மேற்கத்திய சமூகங்களில் ஆர்வத்தை அதிகரித்து வருகின்றன. வெள்ளை, கருப்பு, சிவப்பு நிறத்தில் இருக்கும் இலைகள், விதைகள் மற்றும் கிளைகள் குறிப்பாக குறியீடாகவோ அல்லது மாயாஜாலமாகவோ காணப்படுகின்றன, மேலும் அவை சிறப்பு பண்புகளைக் கொண்டிருப்பதாக நம்பப்படுகிறது.

மேற்கோள்கள்

வெளி இணைப்புகள் 
 PROMETRA அதிகாரப்பூர்வ இணையதளம்
 THETA உகாண்டா அதிகாரப்பூர்வ இணையதளம்

போலி அறிவியல்
மூலிகைகள்
புனித சூசையப்பர் மகளிர் கல்லூரி, இரிஞ்ஞாலகுடா

புனித சூசையப்பர் மகளிர் கல்லூரி, இரிஞ்ஞாலகுடா அல்லது புனித வளனார் மகளிர் கல்லூரி, இரிஞ்ஞாலகுடா (St. Joseph's College, Irinjalakuda)  என்பது  இந்தியாவின் கேரள மாநிலத்தின் இரிஞ்ஞாலகுடாவில் 1964 ஆம் ஆண்டில் நிறுவப்பட்ட பெண்கள் கல்லூரிகளில் ஒன்றாகும். ஆரம்பத்தில் கோழிக்கோடு பல்கலைக்கழகத்துடன் இணைக்கப்பட்டிருந்த இக்கல்லூரி, தற்போது தன்னாட்சி கல்லூரியாக, 19 ஏக்கர் வளாகத்தில் பரந்து விரிந்திருக்கும் ஒரு கிறிஸ்தவ சிறுபான்மை நிறுவனமாகும்.

இந்த கல்வி நிறுவனத்தில் 3000+ மாணவர்கள், 150+ அனுபவம் வாய்ந்த ஆசிரியர்கள், 40+ படிப்புத்திட்டங்கள் மற்றும் 35+ மதிப்பு கூட்டப்பட்ட படிப்புகள் ஆகியவை உள்ளன.

வரலாறு 
1914 ஆம் ஆண்டு நிறுவப்பட்ட திருக்குடும்ப சபையின் புனித சூசையப்பர் கல்வி சங்கத்தால் பெண்களின் முழுமையான வளர்ச்சிக்காக மதிப்பு அடிப்படையிலான கல்வியை வழங்குவதற்கான கொள்கையின் அடிப்படையில் தொடங்கப்பட்ட இக்கல்லூரி, இன்னமும் அதே சங்கத்தாலேயே நிர்வகிக்கப்படுகிறது. இந்த சங்கமானது புனித மரியம் திரேசியாவால் ஆரம்பிக்கப்பட்டதாகும், இவர், ஏப்ரல் 9, 2000 அன்று மரணமடைந்துள்ளார்.

1999 ஆம் ஆண்டில், அறிவியல் கற்றல் மற்றும் ஆராய்ச்சிக்கான முன்னோடி மையமாக விளங்கும் வகையில் இந்த கல்லூரியில் உயிரி தொழில்நுட்பத் துறை நிறுவப்பட்டது, அதனடிப்படையில் இளங்கலை  உயிரித் தொழில்நுட்ப படிப்பு தொடங்கப்பட்டுள்ளது,பின்னர்,  கோழிக்கோடு பல்கலைக்கழகத்துடன் இணைந்து,2004 ஆம் ஆண்டில் முதுகலை உயிரி தொழில்நுட்பப் படிப்பும் பயிற்றுவிக்கப்படுகிறது.   இம்மாநிலத்தில், இளங்கலை மற்றும் முதுகலைப் படிப்புகளில் உயிரி தொழில்நுட்பப் படிப்பினை அரசு உதவியோடு வழங்கும் ஒரே கல்வி நிறுவனம் என்ற பெருமையை இக்கல்லுரி பெற்றுள்ளது. அத்தோடு கேரளாவில் மக்கள் தொடர்பு மற்றும் பத்திரிகையில் முதுகலை திட்டத்தை வழங்கிய முதல் பெண்கள் கல்லூரி என்ற பெருமையும் இக்கல்லூரிக்கே உரித்தாகும்.

அங்கீகாரம் 
24 ஜனவரி 2023 அன்று, 2016 ஆம் ஆண்டில் பல்கலைக்கழக மானியக் குழுவினால் (UGC) தன்னாட்சி நிறுவனமான அங்கீகரிக்கப்பட்டுள்ள இக்கல்லூரியானது 2023 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) அதன் நான்காவது சுழற்சியில்   4 புள்ளிகளுக்கு 3.66 CGPA மதிப்பெண்களைப் பெற்று ஏ++ தரத்துடன் மறுஅங்கீகாரம் பெற்றுள்ளது.

குறிப்பிடத்தக்க முன்னாள் மாணவர்கள் 

 நீதிபதி எம்.ஆர்.அனிதா, நீதிபதி, கேரள உயர்நீதிமன்றம்.
 மருத்துவர் கதீஜா மும்தாஜ், மருத்துவ பயிற்சியாளர், ஆசிரியர்.
 இரண்டாவது விஜயன் அமைச்சரவையில் உயர்கல்வி மற்றும் சமூக நீதித்துறை அமைச்சராயிருந்த ஆர்.பிந்து .
 ஆலிஸ் ஜி வைத்யன், இந்தியக் காப்பீட்டுத் துறையில் முதல் பெண் தலைவர் மற்றும் நிர்வாக இயக்குநர்.
 ரேகா மேனன், துணைத் தலைவர் மற்றும் கார்ப்பரேட் கம்யூனிகேஷன்ஸ் தலைவர்.

மேலும் பார்க்கவும் 

 கேரளாவில் கல்வி
 கோழிக்கோடு பல்கலைக்கழகம்
 தேசிய மதிப்பீடு மற்றும் அங்கீகார கவுன்சில்
 பல்கலைக்கழக மானியக் குழு (இந்தியா)

மேற்கோள்கள் 

கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
தூய சவேரியார் மகளிர் கல்லூரி, ஆலுவா

தூய சவேரியார் மகளிர் கல்லூரி, ஆலுவா என்பது, கேரளாவின் ஆலுவாவில் 1964 ஆம் ஆண்டு நிறுவப்பட்டஒரு மகளிர் பட்டக் கல்லூரியாகும். கலை, வணிகம் மற்றும் அறிவியல்  பிரிவுகளில் இளங்கலைப் படிப்புக்கள் பயிற்றுவிக்கப்படும் இக்கல்லூரி மகாத்மா காந்தி பல்கலைக்கழகத்துடன் இணைக்கப்பட்டுள்ளது.

பெண்களுக்கு தரமான உயர்கல்வியை வழங்குவதற்காக ஆரம்பிக்கப்பட்ட இக்கல்லூரி, கணிதம், இயற்பியல், வேதியியல், தாவரவியல், விலங்கியல், விலங்கியல்- தொழிற்கல்வி, பொருளாதாரம், மலையாளம், ஆங்கில இலக்கியம், கம்யூனிகேட்டிவ் ஆங்கிலம் மற்றும் வணிகவியல் ஆகிய பிரிவுகளில் இளங்கலைப் பட்டங்களையும் வணிகவியல், இயற்பியல், ஆங்கிலம் மற்றும் நுண்ணுயிரியல் ஆகியப்பிரிவுகளில் முதுகலை பட்டங்களையும் பயிற்றுவிக்கிறது.

துறைகள்

அறிவியல் பிரிவு 

 இயற்பியல்
 வேதியியல்
 கணிதம்
 தாவரவியல்
 புள்ளிவிவரங்கள்
 விலங்கியல்
 நுண்ணுயிரியல்
 உயிர்வேதியியல்

கலை மற்றும் வணிகப்பிரிவு 

 மலையாளம்
 ஆங்கிலம்
 இந்தி
 சமஸ்கிருதம்
 அரசியல் அறிவியல்
 பொருளாதாரம்
 உடற்கல்வி
 வர்த்தகம்

அங்கீகாரம் 
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் 2022 ஆம் ஆண்டில் தேசிய மதிப்பீடு மற்றும் தரச்சான்று அவையின் ஐந்தாவது சுழற்சியில் ஏ++ தகுதி (CGPA 3.68) வழங்கப்பட்டுள்ளது .

குறிப்பிடத்தக்க முன்னாள் மாணவர்கள் 

 அனன்யா (நடிகை), மலையாளத் திரைப்பட நடிகை.
 ஹனி ரோஸ், மலையாளத் திரைப்பட நடிகை.
 MC ஜோசபின், இந்திய அரசியல்வாதி
 ஆர்ஜே.நீனா, வானொலி தொகுப்பாளினி

மேற்கோள்கள் 

கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
கேரள கலை மற்றும் அறிவியல் கல்லூரிகள்
சுங்கை பெசார் மக்களவைத் தொகுதி

சுங்கை பெசார் மக்களவைத் தொகுதி (மலாய்: Kawasan Persekutuan Sungai Besar; ஆங்கிலம்: Sungai Besar Federal Constituency; சீனம்: 大河联邦选区) என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டத்தில் அமைந்துள்ள ஒரு மக்களவைத் தொகுதி (P093) ஆகும்.

சபாக் பெர்ணம் மக்களவைத் தொகுதி 2003-ஆம் ஆண்டில் உருவாக்கப்பட்டது. 2004-ஆம் ஆண்டில் முதல் தேர்தல் நடைபெற்றது.

அத்துடன் அதே 2004-ஆம் ஆண்டில் இருந்து சபாக் பெர்ணம் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

சுங்கை பெசார்

சுங்கை பெசார் சிலாங்கூர் மாநிலத்தில், சபாக் பெர்ணம் மாவட்டத்தில் உள்ள ஒரு நகரம். மலேசியத் தலைநகரமான கோலாலம்பூரில் இருந்து 100 கி.மீ. வட மேற்கே உள்ளது.

இந்த நகரம் செகிஞ்சான்; சபாக் பெர்ணம் ஆகிய நகரங்களுக்கு இடையில் உள்ளது. இதுவே சபாக் பெர்ணம் மாவட்டத்தில் பெரிய நகரமாகவும் அறியப்படுகிறது.

சுங்கை பெசார் தொழில்கள்

சுங்கை பெசாரின் பெரும்பான்மையான மக்கள் விவசாயிகள்; சிறு நடுத்தர தொழில்துறையினர்; மற்றும் மீனவர்கள். தென்னை உற்பத்தி, செம்பனை உற்பத்தி மற்றும் மீன்பிடி தொழில்களில் ஈடுபட்டு உள்ளனர். நெல் விவசாயமே முக்கியத் தொழிலாக உள்ளது.

மீன்பிடி கிராமமாக இருந்த சுங்கை பெசார், அண்மைய காலங்களில் மிகத் துரிதமாக பொருளாதார வளர்ச்சியைப் பெற்று வருகிறது. சிறு நடுத்தர தொழில்கள், கல்வி நிறுவனங்கள் மற்றும் விவசாயம் மற்றும் மீன்வளர்ப்பு நோக்கங்களுக்காக; சிலாங்கூர் மாநில அரசாங்கத்தால் உருவாக்கப்பட்ட 9 பகுதிகளில் சுங்கை பெசார் ஒன்றாகும்.

சுங்கை பெசார் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), சபாக் பெர்ணம் மக்களவைத் தொகுதி 30 தேர்தல் வட்டாரங்களாக (Polling Districts) பிரிக்கப்பட்டு உள்ளது.

கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

சுங்கை பெசார் மக்களவைத் தொகுதி

சுங்கை பெசார் சட்டமன்ற  தொகுதிகள்

சுங்கை பெசார் சட்டமன்ற உறுப்பினர்கள் (2022)

சுங்கை பெசார் தேர்தல் முடிவுகள்

சுங்கை பெசார் வேட்பாளர் விவரங்கள்

மேற்கோள்கள்

மேலும் காண்க 
 சபாக் பெர்ணம் மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

சிலாங்கூர் நாடாளுமன்றத் தொகுதிகள்
பெர்க்கிலியம்(III) பாசுபைடு

பெர்க்கிலியம்(III) பாசுபைடு (Berkelium(III) phosphide) என்பது BkP என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியமும் பாசுபரசும் சேர்ந்து இச்சேர்மம் உருவாகிறது. பெர்க்கிலியம் மோனோபாசுபைடு என்ற பெயராலும் இது அழைக்கப்படுகிறது.

மேற்கோள்கள்

பெர்க்கிலியம் சேர்மங்கள்
பாசுபைடுகள்
பெர்க்கிலியம்(III) நைட்ரைடு

பெர்க்கிலியம்(III) நைட்ரைடு (Berkelium(III) nitride) என்பது BkN என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியமும் நைட்ரசனும் சேர்ந்து இச்சேர்மம் உருவாகிறது. பெர்க்கிலியம் மோனோநைட்ரைடு என்ற பெயராலும் இது அழைக்கப்படுகிறது.

மேற்கோள்கள்

பெர்க்கிலியம் சேர்மங்கள்
நைட்ரைடுகள்
சப்லா (இந்தியா)

இளம் பருவப் பெண்களுக்கான ராசீவ் காந்தி திட்டம் (Rajiv Gandhi Scheme for Empowerment of Adolescent Girls) சப்லா என்பது பெண்கள் மற்றும் குழந்தைகள் மேம்பாட்டு அமைச்சகத்தின் கீழ் 2011 ஆம் ஆண்டு ஏப்ரல் மாதம் 01 ஆம் தேதியன்று  தொடங்கப்பட்ட இந்திய அரசின் மத்திய நிதியுதவி திட்டமாகும்.

குறிக்கோள் 
திட்டத்தின் நோக்கங்கள்:

 விடலைப் பருவ பெண்களின் சுய வளர்ச்சி மற்றும் அதிகாரமளித்தலை செயல்படுத்துதல்
 விடலைப் பருவ பெண்களின் ஊட்டச்சத்து மற்றும் சுகாதார நிலையை மேம்படுத்தவும்
 உடல்நலம், சுகாதாரம், ஊட்டச்சத்து, இளம்பருவ இனப்பெருக்கம் மற்றும் பாலியல் ஆரோக்கியம் (ARSH) மற்றும் குடும்பம் மற்றும் குழந்தை பராமரிப்பு பற்றிய விழிப்புணர்வை ஊக்குவிக்கவும்
 வீட்டு அடிப்படையிலான திறன்கள், வாழ்க்கைத் திறன்களை மேம்படுத்துதல் மற்றும் தொழில் திறன்களுக்காக தேசிய திறன் மேம்பாட்டுத் திட்டத்துடன் (National Skill Development Program) ஒருங்கிணைக்கவும்
 பள்ளியை விட்டு வெளியேறும் இளம்பெண்கள் முறையான/முறைசாரா கல்வியில் நுழைவதற்கும்.
 பொது சுகாதார மையம், சமூக சுகாதார மையங்கள், தபால் அலுவலகம், வங்கி, காவல் நிலையம் போன்ற தற்போதுள்ள பொது சேவைகள் பற்றிய தகவல்/வழிகாட்டல் வழங்குவது ஆகும்.

உள்ளடக்கம் 
கீழ்க்கண்டவாறு ஒருங்கிணைக்கப்பட்ட சேவைகள் இளம்பெண்களுக்கு வழங்கப்பட உள்ளது:

 ஊட்டச்சத்து வழங்குதல்
 இரும்பு மற்றும் போலிக் அமிலம்  கூடுதல் ஆக வழங்குதல்
 சுகாதார பரிசோதனை மற்றும் பரிந்துரை சேவைகள் வழங்குதல்
 ஊட்டச்சத்து மற்றும் சுகாதார கல்வி வழங்குதல்
 குடும்ப நலன், இளம்பருவ இனப்பெருக்கம் மற்றும் பாலியல் ஆரோக்கியம்
 குழந்தை பராமரிப்பு நடைமுறைகள் மற்றும் வீட்டு மேலாண்மை பற்றிய ஆலோசனை/வழிகாட்டுதல்
 வாழ்க்கை திறன் கல்வி மற்றும் பொது சேவைகளை அணுகுதல்
 நிகர மாநில உள்நாட்டு தயாரிப்பின் கீழ் 16 வயது மற்றும் அதற்கு மேற்பட்ட பெண்களுக்கான தொழிற்பயிற்சி வழங்குதல்

தகுதி வரம்பு 
இந்தத் திட்டம் நாட்டிலுள்ள அனைத்து மாநிலங்கள் மற்றும் யூனியன் பிரதேசங்களில் தேர்ந்தெடுக்கப்பட்ட 200 மாவட்டங்களில் உள்ள அனைத்து ஒருங்கிணைந்த குழந்தைகள் மேம்பாட்டு சேவை திட்டங்களின் கீழ் 11 வ்யது முதல் 18 வயதுடைய இளம்பெண்களை (பள்ளிப் பெண்கள் மட்டுமே உள்ளடக்கியது) உள்ளடக்கும். இலக்கு குழு 11 வ்யது முதல் 15 வயது வரை மற்றும் 15வ்யது முதல் 18 வயது வரை என பிரிக்கப்படும்.

கிசோரி நலத்திட்டங்கள்

கிசோரி கார்டு 
இந்தத் திட்டத்தின் படி ஒவ்வொரு பருவப் பெண்ணுக்கும் ஒரு ‘கிசோரி கார்டு’ வழங்கப்படும்.அந்த கார்டில் அப்பெண்ணின் எடை, உயரம், உடல் நிறை குறியீட்டெண், இரும்பு மற்றும் ஃபோலிக் அமிலம் கூடுதல், பரிந்துரைகள் மற்றும் இத்திட்டத்தின் கீழ் பெறப்பட்ட சேவைகள் பற்றிய விவரங்கள் எழுதப்படும். மேலும் பெண்ணின் வாழ்க்கையில் முக்கியமான மைல்கற்களான பள்ளியில் சேருதல், பள்ளியை விட்டு வெளியேறுதல், திருமணம் போன்ற தகவல்களும் இருக்கும்.

கிசோரி திவாசு 
‘கிசோரி திவாசு’ என மூன்று மாதத்திற்கு ஒருமுறை சிறப்பு ஆரோக்கிய தினமாக கொண்டாடப்படும். அத்தினத்தில் பொது சுகாதார சோதனை அனைத்து மகளிர்களுக்கும் செய்யப்படும்.

கிசோரி சமூகு குழு 
'கிசோரி சமூகு' குழு என 15 வயது முதல் 25 வயது வரை உள்ள பெண்களுக்கு அங்கன்வாடி மைய அளவில் உருவாக்கப்படும். அவர்களில் ஒரு பெண் தலைவியாக தேர்ந்தெடுக்கப்படுவார். இளம்பெண்களுக்கு பயிற்சி பெட்டி வழங்கப்படும். திட்டத்திற்கான செலவினம் சென்ட் சமமாக பகிர்ந்து கொள்ளப்படும்.

மேற்கோள்கள் 

இந்திய அரசுத் திட்டங்கள்
பெர்க்கிலியம்(II) ஆக்சைடு

பெர்க்கிலியம்(II) ஆக்சைடு (Berkelium(II) oxide) என்பது BkO என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியமும் ஆக்சிசனும் சேர்ந்து இச்சேர்மம் உருவாகிறது. பெர்க்கிலியம் மோனாக்சைடு என்ற பெயராலும் இது அழைக்கப்படுகிறது.

பண்புகள்
இச்சேர்மம் உடையக்கூடிய சாம்பல் நிற திண்மப் பொருளாகக் காணப்படுகிறது.

மேற்கோள்கள்

பெர்க்கிலியம் சேர்மங்கள்
ஆக்சைடுகள்
அம்பலவன்பொக்கணை

அம்பலவன்பொக்கணை என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
அட்ரோபா பேடிகா

அட்ரோபா பேடிகா (Atropa baetica, Andalusian belladonna) என்பது ஐரோப்பிய காட்டு மலர்களில் தனித்துவமான, அரிய வகை பூக்கும் தாவரம் ஆகும். இந்த கண்கவர் பல்லாண்டுத் தாவரம் குட்டையாக வளரும் இயல்புடையது. புனல்வடிவ பூக்கள் மஞ்சளாகவும், பச்சையாகவும் இருக்கும். பளபளப்பான மலர்கள், பின்பு கருநிற பழங்களாகவும் மாறுகின்றன. இப்பேரினத்திலேயே அதிக அளவு விடம் (tropane alkaloids) உள்ள தாவரமாகவும், சில இடங்களில் இதனை அளவுடன் பயன்படுத்தி போதைக்காகவும் பயன்படுத்துவர்.

மேற்கோள்கள் 

உருளைக் கிழங்கு குடும்பம்
பூக்கும் தாவரங்கள்
தாவரவியல் பெயருடையக் கட்டுரைகள்
ஆரத்தி அங்கலிகர் திகேகர்

ஆரத்தி அங்கலிகர் திகேகர் ( Arati Ankalikar Tikekar ) (பிறப்பு: ஜனவரி 27, 1963) ஓர் இந்திய பாரம்பரிய இசைப் பாடகர் ஆவார். இவர் பெரும்பாலும் மராத்தி, கொங்கணி மற்றும் பாலிவுட் திரைப்படத் துறையில் பல புகழ் பெற்ற பாடல்களை பாடியுள்ளார். மேலும் இவர் ஆக்ரா மற்றும் குவாலியர் மற்றும் செய்ப்பூர் பாணியில் பாடுவதற்கு பெயர் பெற்றவர். சிறந்த பெண் பின்னணிப் பாடகிக்கான இரண்டு முறை தேசிய திரைப்பட விருதுகளைப் பெற்றுள்ளார். இவர் சங்கீத நாடக அகாடமி விருதையும் பெற்றுள்ளார்.

பல ஒலிவடிவ இசைத்தட்டுகளை பதிவு செய்வதன் மூலம் அங்கலிகர் திகேகர் அறியப்படுகிறார். சியாம் பெனகலின் சர்தாரி பேகம் திரைப்படத்தின் முக்கிய பின்னணி பாடகியாக இருந்தார். இவர் தேஜோமாய் நட்பிரம், ராக்-ரங், மற்றும் அந்தர்நாத், தே தாக்கா, சாவ்லீ மற்றும் ஹிட் சர்தாரி பேகம், ஏக் ஹசராச்சி நோட் ஆகிய திரைப்படங்களுக்கான பின்னணிப் பாடல் தொகுப்புகளுக்காக அறியப்படுகிறார். இருபதுகளின் நடுப்பகுதியில் இருக்கும் இவரது மகள் சுவாநந்தி திகேகரும் ஒரு நடிகை ஆவார். பிரபல இந்துஸ்தானி சங்கீத பாடகர் பத்மவிபூஷன் கிஷோரி அமோன்கர் இவரது குரு ஆவார்.

குடும்பம் 

ஆரத்தி அங்கலிகர் திகேகர், ஜனவரி 27, 1963 அன்று பிஜாப்பூரில் பிறந்தார். இவர் இந்தியத் திரைப்பட நடிகரான உதய் திகேகர் என்பவரை மணந்தார். இவரது மகள் சுவநந்தி திகேகரும் ஒரு பிரபலமான மராத்தி தொலைக்காட்சி மற்றும் நாடக நடிகை ஆவார்.

தொலைக்காட்சி தோற்றங்கள் 

தொலைக்காட்சி நேர்காணல்கள், உண்மை நிகழ்ச்சிகள் மற்றும் பல இசை நிகழ்ச்சிகளில் விருந்தினர் நடுவராக அங்கலிகர் திகேகர் தோன்றியுள்ளார்.

நிகழ்ச்சிகள் 
இராக-மாலா இசைச் சங்கத்திற்காக 2019 இல் கனடாவின் தொராண்டோவில் உள்ள ஆகா கான் அருங்காட்சியகம் உட்பட, உலகெங்கிலும் உள்ள மதிப்புமிக்க இடங்களில் அங்கலிகர் திகேகர் இசை நிகழ்ச்சிகளை நடத்தியுள்ளார்.

சாதனைகள் மற்றும் விருதுகள் 
2006 ஆம் ஆண்டுக்கான பாரம்பரிய பாடகரின் வாழ்க்கையை அடிப்படையாகக் கொண்ட  ஆண்டர்நாடு என்ற கொங்கணி திரைப்படத்திற்காக சிறந்த பெண் பின்னணிப் பாடகிக்கான தனது முதல் தேசிய திரைப்பட விருதை]] அங்கலிகர் திகேகர் பெற்றுள்ளார். 

மராத்தி திரைப்படமான தே தக்காவுக்காக இவர் மகாராட்டிர மாநில திரைப்பட விருதுகளைப் பெற்றார். பின்னர், 2013 இல், சம்ஹிதாஎன்ற மராத்தி திரைப்படத்தில் இரண்டாவது முறையாக சிறந்த பெண் பின்னணிப் பாடகிக்கான தேசிய திரைப்பட விருதைப் பெற்றார்.

மேற்கோள்கள்

வெளி இணைப்புகள் 
 Profile at Center for the Performing Arts of India (University of Pittsburgh) 
http://www.itcsra.org/aom/artist_ofthe_month.asp?id=93

சங்கீத நாடக அகாதமி விருது பெற்றவர்கள்
1963 பிறப்புகள்
வாழும் நபர்கள்
நரம்புக் கருவி

நரம்புக்கருவிகள் என்பது ஒரு கலைஞர் இசைக்கும்போது அல்லது ஏதேனும் ஒரு வகையில் சரங்கள் அல்லது நரம்புகள் அதிர்வுறும் பொது ஒலியை உருவாக்கும் இசைக்கருவிகளாகும். இசைக்கலைஞர்கள் சில இசைக்கருவிகளை தங்கள் விரல்களால் அல்லது ஒரு கருவி துணை கொண்டு சரங்களைப் பறிப்பதன் மூலமும், லேசான மர சுத்தியலால் சரங்களை அடிப்பதன் மூலமும் அல்லது வில் மூலம் சரங்களைத் தேய்ப்பதன் மூலமும் இசைக்கிறார்கள். சில விசைப்பலகை கருவிகளில், இசைக்கலைஞர் சரத்தைப் பறிக்கும் விசையை அழுத்துகிறார். மற்ற இசைக்கருவிகள் சரத்தைத் தாக்குவதன் மூலம் ஒலியை உருவாக்குகின்றன.

வகைகள் 
நரம்புக்கருவிகள் நான்கு வகைப்படும்: 
 குழாய் உடன் இணைக்கப்பட்ட இசை வில் கொண்டவை
 முகப்பு மற்றும் ஒலிபலகையை இணைக்கும் குறுக்குப்பட்டை மூலமாக சரங்களைக் இயக்கப்படுபவை
 இரண்டு கைகளைக் கொண்டு, அவைகளை இணைக்கும் குறுக்குப்பட்டை மற்றும் ஒலிப்பலகை இடையில் சரங்களைக் கொண்டவை
 ஒலிப்பலகைக்கு செங்குத்தாக சரங்களைக் கொண்டவை

நுட்பங்கள் 
அனைத்து நரம்பு இசைக்கருவிகளும் ஒன்று அல்லது அதற்கு மேற்பட்ட அதிர்வு சரங்களில் இருந்து ஒலியை உருவாக்குகின்றன. அவை கருவியின் உடலால் காற்றிற்கு மாற்றப்படுகின்றன (மின்னணு முறையில் பெருக்கப்பட்ட கருவிகளை தவிர) . அவை பொதுவாக சரங்களை அதிர்வடையச் செய்யப் பயன்படுத்தப்படும் நுட்பத்தால் வகைப்படுத்தப்படுகின்றன (அல்லது முதன்மையான நுட்பத்தை பொறுத்து, ஒன்றுக்கு மேற்பட்ட நுட்பங்களை பயன்படுத்தினால்). மூன்று பொதுவான நுட்பங்கள்: பறித்தல், தேய்த்தல் மற்றும் தாக்குதல். தேய்த்தல் மற்றும் பறித்தல் இடையே உள்ள ஒரு முக்கியமான வேறுபாடு என்னவென்றால், தேய்த்தல் நிகழ்வுகள் குறிப்பிட்ட கால இடைவெளியில் இருக்கும்.
 பறித்தல் என்பது வீணை போன்ற கருவிகளில் வாசிக்கும் முறையாகும். ஒரு விரல் பெரும்பாலும் கட்டைவிரல் அல்லது இறகுகளை (இப்போது பிளாஸ்டிக் கூட பயன்படுத்தப்படுகிறது) பயன்படுத்தி சரங்களைப் பறிக்கலாம்.
 தேய்த்தால் வயலின் போன்ற இசை கருவிகளில் பயன்படுகிறது. வில் போன்று அதன் முனைகளுக்கு இடையில் நீட்டப்பட்ட ஒரு ஈரப்பசை தடவிய முடிகள் அல்லது நார்களை, ஒரு பட்டை ரிப்பன் கொண்ட ஒரு குச்சியைக் கொண்டு தேய்க்கப்படுகிறது. ஒரு சரத்தின் குறுக்கே தேய்ப்பதால், அதிர்வு உண்டாக்குகிறது, மேலும் கருவியை ஒலியை வெளியிட தூண்டுகிறது.
 சரம் கொண்ட கருவிகளில் ஒலி உற்பத்தியின் மூன்றாவது பொதுவான முறை சரத்தை அடிப்பதாகும். பியானோ போன்ற கருவிகள் இந்த ஒலி உற்பத்தி முறையைப் பயன்படுத்துகின்றன. சரங்களைத் தாக்கினாலும், மிகவும் கடினமான சுத்தியல் சரங்களைத் தாக்கும்போது ஏற்படும் கூர்மையான தாக்குதலுக்கு மாறாக, உருவாகும் ஒலி மெல்லியதாக இருக்கும்.
மேலும் சில கருவிகளில் காற்றின் இயக்கத்தால் சரங்கள் மீட்டப்படுகின்றன. சரங்களைக் கொண்ட சில கருவிகள் இணைக்கப்பட்ட விசைப்பலகையை அழுத்துவதன் மூலம் இசைக்கப்படுகின்றன.

மேற்கோள்கள் 

இசைக்கருவிகள்
பேகம் குர்ஷித் மிர்சா

பேகம் குர்ஷித் மிர்சா ( Begum Khurshid Mirza ), தனது திரைப் பெயரான ரேணுகா தேவி (1918 – 1989) என்றும் அழைக்கப்படும் இவர் பாக்கித்தான் தொலைக்காட்சி நடிகையும் மற்றும் பிரிவினைக்கு முந்தைய கால திரைப்பட நடிகையும் ஆவார்.

ஆரம்ப வாழ்க்கை, குடும்பம் மற்றும் கல்வி 
பேகம் குர்ஷித் மிர்சா, 1918 ஆம் ஆண்டு மார்ச் 4 ஆம் தேதி அலிகரில் பெண்கள் கல்லூரியின் நிறுவனர்களான சேக் அப்துல்லா மற்றும் வாஹீத் ஜஹான் பேகம் ஆகியோருக்கு குர்ஷித் ஜெஹான் என்ற பெயரில் பிறந்தார். இவரது தந்தை ஒரு வழக்கறிஞரும் மற்றும் பரோபகாரரும் ஆவார். இவரது தந்தை இந்தியாவில் பெண்கள் ஆங்கில அடிப்படையிலான கல்வியின் முன்னணி முன்னோடியாக இருந்தார். மேலும் அலிகர் முஸ்லிம் பல்கலைக்கழகத்தில் அலிகர் மகளிர் கல்லூரியை நிறுவினார். இவரது மூத்த சகோதரி இரசீத் ஜகான் ஒரு முக்கிய உருது மொழி எழுத்தாளராகவும் மற்றும் முற்போக்கு எழுத்தாளர்கள் இயக்கத்தின் நிறுவன உறுப்பினர்களில் ஒருவராகவும் இருந்தார். 1935 ஆம் ஆண்டு அக்பர் மிர்சா என்ற காவல்துறை அதிகாரியை மணந்து 1947 ஆம் ஆண்டு இந்தியப் பிரிவினையை அடுத்து பாக்கித்தானுக்கு குடிபெயர்ந்தார்  1963 இல் ஆங்கிலத்தில் முதுகலைப் பட்டத்தைப் பெற்றார்.

திரைப்பட வாழ்க்கை 
குர்ஷித் , ரேணுகா தேவி என்ற திரைப் பெயரில் பாம்பே டாக்கீஸின் தேவிகா ராணியால் இந்தியத் திரையுலகிற்கு அறிமுகப்படுத்தப்பட்டார்.

இவர் ஜீவன் பிரபாத் (1937), பாபி (1938), பக்தி (1939), பரி திதி (1939) மற்றும் நயா சன்சார் (1941) ஆகிய படங்களில் நடித்தார். மேலும் வெற்றிப் படங்களான சஹாரா (1943), குலாமி (1945) , சாம்ராட் சந்திரகுப்தா (1945) ஆகியவற்றில் முன்னணிப் பெண் பாத்திரத்திலும் நடித்தார். இவர் தனது சில திரைப்படங்களுக்கு பாடல்களையும் பாடியுள்ளார்.

பிப்ரவரி 1945 இல் திரைப்படத் துறையில் இருந்து ஓய்வு பெறுவதாக அறிவித்தார்.

இலக்கியம் மற்றும் கலைப் படைப்புகள் 
பேகம் குர்ஷித் மிர்சா,  தி அப்ரூட்டட் சப்ளிங் என்ற பெயரில் தனது சுயசரிதையை எழுதினார். இது பாக்கித்தான் மாத இதழான ஹெரால்டில் ஆகஸ்ட் 1982 முதல் ஏப்ரல் 1983 வரை ஒன்பது பகுதி தொடராக வெளிவந்தது. பின்னர், இந்தத் தொகுப்பு 2005 இல் இவரது மகள் லுப்னா காசிம் என்பவரால் ஒரு புத்தகமாக தொகுக்கப்பட்டது.

1960 முதல், இவர் பல இலக்கிய நடவடிக்கைகளில் ஈடுபட்டார், ஷாகித் அஹ்மத் தெல்வியால் வெளியிடப்பட்ட சாகி என்ற  உருது பத்திரிகைக்கு சிறுகதைகள் எழுதினார். பின்னர், இவர் தனது சிறுகதைகள் அனைத்தையும் மெஹ்ரு கி பச்சி என்ற தலைப்புடன் தொகுத்தார்.

குவெட்டாவில் இருந்த நாட்களில், மிர்சா பெண்கள் நிகழ்ச்சியை நடத்தினார். மேலும், ரேடியோ பாக்கித்தானுக்காக நாடகங்களையும் எழுதினார். இவர் ஷோலா என்ற புனைப்பெயரில் மத வசனங்களையும் மீலாதுன் நபி கூட்டங்களுக்கான பிரசங்கங்களையும் செய்தார்.

சமூக பணிகள் 
பாக்கித்தானுக்கு குடிபெயர்ந்த பிறகு, குர்ஷித் மிர்சா அனைத்து பாக்கித்தான் பெண்கள் சங்கத்தில் ஆதரவற்ற பெண்களுக்கு உதவும் தன்னார்வலராக பணியாற்றினார். இவரது கணவர் குவெட்டாவுக்கு மாற்றப்பட்டபோது, இஸ்மாயில் கில்லி என்ற கிராமப்புறத்தில் உள்ள அனைத்து பாக்கித்தான் பெண்கள் சங்கத்தின் பொறுப்பை ஏற்றார். வானொலியில் பெண்களின் பிரச்சனைகள் பற்றிய நிகழ்ச்சிகளையும் ஒளிபரப்பினார்.

இறப்பு 
இவரது கடைசி காலத்தில், இலாகூரில் தங்கியிருந்தார். அங்கு இவர் 8 பிப்ரவரி 1989 அன்று இறந்தார்  பின்னர் மியான் மிர் கல்லறையில் அடக்கம் செய்யப்பட்டார்.

மேற்கோள்கள்

வெளி இணைப்புகள் 
 
 A Few Rare Pictures of Renuka Devi: https://www.flickr.com/photos/rashid_ashraf/31821508491/in/dateposted/

வங்காளத் திரைப்பட நடிகைகள்
அலிகர் முஸ்லிம் பல்கலைக்கழக முன்னாள் மாணவர்கள்
இந்தித் திரைப்பட நடிகைகள்
1989 இறப்புகள்
1918 பிறப்புகள்
அன்னா மே. மே. வெட்டிக்காடு

அன்னா மேரி மேத்யூ வெட்டிகாட் (Anna M. M. Vetticad) ஓர் இந்தியப் பத்திரிகையாளர், திரைப்பட விமர்சகர், மற்றும் கலாச்சார விமர்சகர் ஆவார். இவர் 1994 முதல் பத்திரிகைத் துறையிலிருந்து வருகிறார். வெட்டிக்காட் இந்திய திரைத்துறை மற்றும் இந்தியத் திரையுலகின் அரசியல் விமர்சனங்களுக்குப் பெயர் பெற்றவர். இவர் பெண்கள் அதிகாரமளித்தல் மற்றும் பிரபலமான பொழுதுபோக்குகளில் ஒதுக்கப்பட்ட சமூகங்களின் பிரதிநிதித்துவத்துக்காக வாதிடுபவர்.

இளமை 
வெட்டிக்காட் தில்லியில் மலையாளி பெற்றோருக்கு மகளாகப் பிறந்தார். தில்லியில் உள்ள இயேசு மற்றும் மேரி கன்னியர்மடப் பள்ளிப்படிப்பை முடித்தார். குடும்பத்துடன் தில்லியில் வசித்து வருகிறார்.

பணி 
வெட்டிக்காட் தொலைக்காட்சியில் பணியாற்றுவதற்கு முன்பு இந்தியா டுடே (1994-2002) மற்றும் தி இந்தியன் எக்ஸ்பிரஸ் (2002-2005) ஆகியவற்றில் பணியாற்றியுள்ளார். இவர் ஹெட்லைன்ஸ் டுடேவில் 2011 வரை பணியாற்றினார். இந்தியா டுடே, தி நியூ இந்தியன் எக்ஸ்பிரஸ், தி இந்தியன் எக்ஸ்பிரஸ்,  மற்றும் தி இந்து உள்ளிட்ட முன்னணி இதழ்கள் மற்றும் செய்தித்தாள்களில் கட்டுரைகள் எழுதுவதை வழக்கமாகக் கொண்டிருந்தார் வெட்டிக்காட். தில்லியில் உள்ள இந்திய மக்கள் தொடர்பியல் நிறுவனத்தில் வருகை தரும் ஆசிரியராகவும் இவர் இருந்தார்.

புத்தகம் 
வெட்டிகாட் , தி அட்வென்ச்சர்ஸ் ஆஃப் அன் இன்ட்ரெபிட் ஃபிலிம் கிரிட்டிக் (2012) புத்தகத்தின் ஆசிரியர். இந்தியச் சமூகத்தின் கண்ணோட்டம், இந்தித் திரையுலகின் பரிசம் மூலம் பார்க்கப்படும், ஒரு வருடக் கண்ணோட்டம் இதுவாகும். புத்தகத்தில் ரன்பீர் கபூரின் முன்னுரை இடம்பெற்றுள்ளது.

விருது 
2016-ஆம் ஆண்டில், தி இந்து பிசினஸ்லைனில் இவரது மாதாந்திர பத்தியான "பிலிம் பாடேல்"க்காக வர்ணனை மற்றும் விளக்க எழுத்து பிரிவில் ராம்நாத் கோயங்கா ஊடகவியைல் சிறப்பு விருதைப் பெற்றார்.

மேற்கோள்கள்

வெளி இணைப்புகள் 

 

21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
இந்தியப் பெண் ஊடகவியலாளர்கள்
மலையாள நபர்கள்
இந்திய ஆங்கில எழுத்தாளர்கள்
இராதிகா ஜா

இராதிகா ஜா (Radhika Jha)(பிறப்பு 1970) ஓர் இந்திய நாவலாசிரியர் ஆவார். இவர் 2002-இல் தனது முதல் நாவலான வாசனைக்காகப் (சுமெல்) பிரெஞ்சு பிரிக்ஸ் கெர்லைன் விருதை வென்றார்.

இளமை 
ஜா 1970-இல் புது தில்லியில் பிறந்தார் மற்றும் மும்பையில் வளர்ந்தார். இவர் தோக்கியோவில் 6 ஆண்டுகள் வாழ்ந்தார். சப்பானிய கலாச்சாரத்தின் அனைத்து அம்சங்களிலும் தன்னை முழுமையாக ஈடுபடுத்திக் கொண்டார், ஜா பின்னர் இவர் பெய்சிங்கிற்கு குடிபெயர்ந்தார். இப்போது ஏதென்ஸில் தனது தூதர் கணவர் மற்றும் இரண்டு குழந்தைகளுடன் இருக்கிறார்.

கல்வியும் பணியும் 
ஜா, மாசச்சூசெட்சில் உள்ள ஆம்ஹெர்ஸ்ட் கல்லூரியில் மானுடவியல் கல்வியினைப் பயின்றார். சிக்காகோ பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார் . பரிமாற்ற மாணவராக பாரிசில் வாழ்ந்தார். ஜா ஒரு பயிற்சி பெற்ற ஒடிசி நடனக் கலைஞரும் ஆவார்.

ஜா ஒரு பத்திரிகையாளராகத் தனது வாழ்க்கையைத் தொடங்கினார். கலாச்சாரம், சுற்றுச்சூழல் மற்றும் பொருளாதாரம் பற்றிய இந்துசுதான் டைம்சு மற்றும் பிசினஸ் வேர்ல்ட் ஆகியவற்றில் பணியாற்றினார். இவர் ராஜீவ் காந்தி அறக்கட்டளைக்காகவும் பணியாற்றினார். இங்கு இவர் இந்தியாவின் பல்வேறு பகுதிகளில் பயங்கரவாதத்தால் பாதிக்கப்பட்ட குழந்தைகளின் கல்விக்கான திட்டத்தைத் தொடங்கினார்.

1999-இல் வெளியிடப்பட்ட இவரது முதல் நாவல் வாசனை (சுமெல்) ஆகும்.

புத்தகங்கள் 

 சுமெல், சோஹோ பிரஸ் 1999

 தி எலிபண்ட் அண்ட் தி மாருதி: கதைகள், பெங்குயின் புக்ஸ் 2003

 கொம்புகளில் விளக்குகள், 2009

 மை பியூட்டிஃபுல் ஷேடோ, ஹார்பர்காலின்ஸ் 2014

மேலும் பார்க்கவும் 

 இந்திய எழுத்தாளர்களின் பட்டியல்

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
1970 பிறப்புகள்
அமீதா சைதுசாபர்

அமீதா சைதுசாபர் ( Hamida Saiduzzafar ) (16 ஜூலை 1921 - 1988) ஓர் இந்திய கண் மருத்துவர் ஆவார். கூடுதலாக சைதுசாபர் ஒரு தீவிர பறவைக் கண்காணிப்பாளராகவும் அறியப்பட்டார்.

சுயசரிதை 
அமீதா சைதுசாபர் நைனித்தாலில் சாகிப்சாதா சைதுசாபர் கான் மற்றும் சௌகத் ஆரா பேகம் ஆகியோரின் மகளாகப் பிறந்தார். இவரது தந்தை இலக்னோவில் மருத்துவராகவும் மருத்துவப் பள்ளி பேராசிரியராகவும் இருந்தார். இலக்னோவில் உள்ள கிங் ஜார்ஜ் மருத்துவக் கல்லூரியில் மருத்துவப் பட்டமும், இலண்டன் பல்கலைக்கழகத்தில் கண் மருத்துவத்தில் முனைவர் பட்டமும் பெற்றார். இங்கிலாந்தில் இருந்தபோது, இவர் மூர்ஃபீல்ட்ஸ் கண் மருத்துவமனையில் பயிற்சி பெற்றார். மேலும் இலண்டனில் கண் அழுத்த நோய் ஆராய்ச்சியில்  பணியாற்றினார்.

இந்திய எழுத்தாளரும் மற்றும் மருத்துவருமான இரசீத் ஜஹான் சைதுசாபரின் மைத்துனி ஆவார்.  கலைஞர்கள் உசுரா பட் மற்றும் சோரா சேகல் ஆகியோரும் இவரது உறவினர்கள்.

தொழில் 
சைதுசாபர் அலிகரில் உள்ள காந்தி கண் மருத்துவமனையில் கண் அறுவை சிகிச்சை நிபுணராக இருந்தார். 1978 முதல் 1981 வரை அலிகர் முஸ்லிம் பல்கலைக்கழகத்தில் பேராசிரியராக இருந்தார். 1982இல், பனாரசு இந்து பல்கலைக்கழகத்தால் அளிக்கப்படும் சிறந்த பெண்களுக்கான விருதினைப் பெற்றார். 1987இல் உலக சுகாதார அமைப்பில் கண்பார்வை குறைபாடு மற்றும் கண் அழுத்த நோய் பிரிவுக்கான துறையில் பணியாற்றினார். கண் மருத்துவத்தின் அனைத்து அம்சங்களையும் உள்ளடக்கிய  பிரித்தானிய  மருத்துவ இதழான பிரித்தானிய ஜர்னல் ஆப் ஆப்தால்மாலஜி, அகில இந்திய கண் மருத்துவ சங்கத்தின் சார்பாக வெளியிடப்பட்ட  மருத்துவ இதழான இன்டியன் ஜர்னல் ஆப் ஆப்தால்மாலஜி, கண் ஆராய்ச்சிக்கான சர்வதேச சங்கத்தின் அதிகாரப்பூர்வ இதழான எக்ஸ்பெரிமென்ட்டல் ஐ ரிசர்ச் ஆகியவற்றில் தொடர்ந்து தனது ஆராய்ச்சிக் கட்டுரைகளை வெளியிட்டார்.

சைதுசாபர் பிரித்தானிய மருத்துவ சங்கம், ஐக்கிய இராச்சியத்தின் கண் மருத்துவ சங்கம், அகில இந்திய கண் மருத்துவ சங்கம், பார்வைக் குறைபாடு தடுப்புக்கான தேசிய சங்கம் போன்ற பல அமைப்புகளில் உறுப்பினராக இருந்தார். இவர் அரச கழகத்தின் மருத்துவச் சங்கத்தின் உறுப்பினராக இருந்தார். மேலும் இவர் தனது சுயசரிதையை எழுதினார். 1996 இல் மரணத்திற்குப் பின் வெளியிடப்பட்டது.

சைதுசாபர் ஒரு தீவிர பறவைக் கண்காணிப்பாளராக அறியப்பட்டார். பறவைகள் பற்றி விரிவுரை செய்தார். மேலும் பறவைக் கண்காணிப்பாளர்களின் செய்திமடலுக்கும், பம்பாய் இயற்கை வரலாற்று சங்கத்தின் இதழிலும் கட்டுரைகளை எழுதி பங்களித்தார்.

தனிப்பட்ட வாழ்க்கை 
அமீதா சைதுசாபர் 1988 இல், பக்கவாதத்தால், தனது அறுபதுகளின் நடுப்பகுதியில் இறந்தார்.

மேற்கோள்கள் 

இந்திய அறிவியலாளர்கள்
இந்தியப் பெண் அறிவியலாளர்கள்
1988 இறப்புகள்
1921 பிறப்புகள்
அனுராதா தொட்டபல்லாபூர்

அனுராதா தொட்டபல்லாபூர் ( Anuradha Doddaballapur )(பிறப்பு: செப்டம்பர் 10, 1986)  இந்தியாவில் பிறந்த ஜெர்மன் இதய விஞ்ஞானியும் மற்றும் துடுப்பாட்ட வீரரும் ஆவார். இவர் ஜெர்மனி பெண்கள் தேசிய துடுப்பாட்ட அணியின் தலைவராகவும்  பணியாற்றுகிறார். இவர் தற்போது பேட் நௌஹெய்மில் உள்ள இதயம் மற்றும் நுரையீரல் ஆராய்ச்சிக்கான மேக்ஸ் பிளாங்க் நிறுவனத்தில் முதுகலை ஆராய்ச்சி விஞ்ஞானியாக உள்ளார். ஆகஸ்ட் 2020 இல், சர்வதேச துடுப்பாட்ட வரலாற்றில் 4 பந்துகளில் 4 விக்கெட்டுகளை வீழ்த்திய முதல் பெண் வீராங்கனை என்ற பெருமையைப் பெற்றார்.

ஆரம்ப வாழ்க்கை மற்றும் கல்வி 
அனுராதா தொட்டபல்லாபூர், கர்நாடக மாநிலம் பெங்களூரு பசவனகுடியை சேர்ந்தவர். பெங்களூருவில் உள்ள பிஷப் காட்டன் பெண்கள் பள்ளியில் பயின்றார். தனது குழந்தைப் பருவத்தில் ஒரு பள்ளித் தோழனாலும் தனது குடும்ப உறுப்பினர்களின் விளையாட்டின் மீதான ஆர்வம் காரணமாகவும் துடுப்பாட்ட விளையாட்டில் ஈடுபட தூண்டப்பட்டார்.

தொழில்

ஆரம்ப கால வாழ்க்கை 
1998-99 பருவங்களில் 12 வயதில் கர்நாடகா பெண்கள் விளையாட்டு வீரர்கள் சங்கம் நடத்திய பயிற்சிக் குழுவில் சேர்ந்தார். பின்னர் இவர் கர்நாடகா துடுப்பாட்ட பயிற்சி நிறுவனத்தில் சேர்ந்தார். பின்னர், கர்நாடகாவின் 16 வயதுகுட்பட்டோருக்கான அணியில் தேர்வு செய்யப்பட்டார். இவர் கர்நாடகா பெண்கள் துடுப்பாட்ட அணியில் தனது இடத்தை உறுதிப்படுத்துவதற்கு முன்பு 16 வயதுகுட்பட்டோருக்கான பிரிவில் கர்நாடகத்தை பிரதிநிதித்துவப்படுத்தினார். இவர் கிட்டத்தட்ட பத்தாண்டுகள் விளையாடினார்.

பெங்களூருவில் உள்ள நியூ ஹொரைசன் பொறியியல் கல்லூரியில் உயிரித் தொழில்நுட்பத்தில் இளங்கலை பொறியியல் பட்டம் பெற்றார். இளங்கலைப் பட்டம் பெற்ற பிறகு, நியூகேஸில் பல்கலைக்கழகத்தில் மருத்துவ மரபியலில் முதுகலைப் பட்டம் பெறுவதற்காக 2008 இல் இங்கிலாந்து சென்றார். துடுப்பாட்டம் மற்றும் உயர் படிப்புக்கு இடையில் இருந்ததால் இக்கட்டான சூழ்நிலையையும் எதிர்கொண்டார்.

அனுராதா உயர்கல்வியில் ஈடுபடும் போது இங்கிலாந்தில் உள்ள சங்கங்களுக்காக துடுப்பாட்டம் விளையாடத் தொடங்கினார். நார்தம்பர்லேண்ட் மகளிர் கவுண்டி அணி, சவுத் நார்த் துடுப்பாட்ட சங்கம் மற்றும் நியூகேஸில் பல்கலைக்கழக அணிக்காக சில போட்டிகளில் பங்கேற்றார். இங்கிலாந்தில் முதுகலைப் பட்டப்படிப்பை முடித்தவுடன், பிராங்பேர்ட் ஆம் மெயினில் உள்ள கோதே பல்கலைக்கழகத்தில் கார்டியோவாஸ்குலர் உயிரியலில் பிஎச்டி படிப்பதற்காக 2011 இல் ஜெர்மனிக்கு குடிபெயர்ந்தார்.

பிராங்பேர்ட்டில் குடியேறிய பிறகு, இவர் தனது விளையாட்டு வாழ்க்கையை பிராங்பேர்ட் துடுப்பாட்டச் சங்கத்தில் சேர்ந்தார். பெண்கள் அணி கிடைக்காததால் ஆண்கள் அணியில் இவர் சேர வேண்டியிருந்தது. இவர் 2013 முதல் 2015 வரை ஜெர்மன் பெண்கள் பன்டெஸ்லிகா அணிக்காக சிலகாம் விளையாடினார்.

தேசிய அணி 
அனுராதா 2013 இல் ஜெர்மனி தேசிய அணி பயிற்சி முகாமில் விளையாட தனது முதல் அழைப்பைப் பெற்றார். ஆகஸ்ட் 2013 இல், ஜெர்சி நடத்திய பெண்கள் டி20 ஐரோப்பிய போட்டியில் ஜெர்மனிக்காக அறிமுகமானார். அறிமுகமானதில் இருந்தே அனுராதா தேசிய அணியில் தொடர்ந்து நிலைத்து நிற்கிறார். இவர் 2017 இல் தேசிய அணியின் தலைவராக நியமிக்கப்பட்டார்.

சொந்த வாழ்க்கை 
அனுராதா பிராங்பர்ட்டின் குவார்ட்டர் பொக்கன்ஹெய்மில் வசிக்கிறார்.

Rமேற்கோள்கள் =

மேலும் படிக்க

வெளி இணைப்புகள் 
 

செருமானியப் பெண் அறிவியலாளர்கள்
இந்திய மகளிர் துடுப்பாட்டக்காரர்கள்
வாழும் நபர்கள்
1986 பிறப்புகள்
எடப்பாள்

எடப்பாள் (Edappal) என்பது இந்தியாவின் கேரளத்தின், மலப்புரம் மாவட்டத்தில் உள்ள பொன்னானி வட்டத்தில், பொன்னானி நகருக்கு அருகில் அமைந்துள்ள ஒரு ஊர் ஆகும். திருச்சூர்-கோழிக்கோடு மற்றும் பாலக்காடு-பொன்னானி மாநில  சாலைகளின் சந்திப்பில், மலப்புரத்திலிருந்து 45 கி.மீ. தொலைவில் எடப்பாள் உள்ளது. எடப்பாள் வட்டம்குளம் மற்றும் எடப்பால் ஆகிய இரண்டு ஊராட்சிகளில் அமைந்துள்ளது. எடப்பாள் ஊரானது துய்யம், பொல்பக்கரை, அயிலக்காடு, வட்டம்குளம், அன்னகம்பாடு ஆகிய பகுதிகளுடன் எல்லைகளைப் பகிர்ந்து கொள்கிறது. கேரளத்தின் ஆரம்பகால பிராமண குடியிருப்புகளில் ஒன்றான சுகபுரம் ( சௌவாரா என்றும் அழைக்கப்படுகிறது), எடப்பாளில் அமைந்துள்ளது.  ஆதவநாட்டின் ஆழ்வாஞ்சேரி தம்பிரகள் (முதலில் மாறஞ்சேரி ), சுகபுரத்தின் ( சௌவர ) நம்பூதிரிகளின் மீது செல்வாக்கு செலுத்தினர், அதே சமயம் கல்பக்கஞ்சேரியின் கல்பகஞ்சேரி தம்பிரகள் பன்னியூர் நம்பூதிரிகள் மீது செல்வாக்கு செலுத்தினர்.  2011 மக்கள் தொகை கணக்கெடுப்பின்படி மலப்புறம் பெருநகரப் பகுதியின் ஒரு பகுதியாக எடப்பாள் உள்ளது.  எடப்பாளில் பொன்னானி கோல் சதுப்பு நிலத்தில் அமைந்துள்ளது. மேலும் பொன்னானியின் பையம் காயல் ஏரியால் சூழப்பட்டுள்ளது.

குறிப்பிடத்தக்கவர்கள் 

 கலைஞர் நம்பூதிரி
 சுகுமாரன் (நடிகர்)
 அக்கித்தம் அச்சுதன் நம்பூதிரி
 பிபி ராமச்சந்திரன்
 செக்கன்னூர் மௌலவி
 இடச்சேரி கோவிந்தன் நாயர்
 தேவதூத் பாடிக்கல் (துடுப்பாட்ட வீரர்)
 பி சுரேந்திரன் (எழுத்தாளர்)

மேற்கோள்கள்

வெளி இணைப்புகள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
மலேசியாவின் முதலாவது மக்களவை, 1959–1964

மலேசியாவின் முதலாவது மக்களவை 1959–1964 (மலாய்: Parlimen Malaysia Pertama (1959–1964) அல்லது Parlimen Malaysia ke-1; ஆங்கிலம்: 1st Parliament of Malaysia (1959–1964)) என்பது மலேசியாவின் முதலாவது மக்களவை ஆகும். முதலாவது மக்களவையின் முதல் கூட்டத் தொடர் 11 செப்டம்பர் 1959-இல் நடைபெற்றது. 

1964-ஆம் ஆண்டு மலேசிய பொதுத்தேர்தல் (1964 Malaysian General Election) நடைபெறுவதற்கு முன்னர் இந்த மக்களவை கூடியது. மக்களவை தலைவராக முகமட் நோ ஒமார் வரையில் தலைமை தாங்கினார்.

பொது

இந்த மக்களவையில் முன்னாள் பிரதமர் துங்கு அப்துல் ரகுமான் (Tunku Abdul Rahman) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக புர்கானுடின் அல் எல்மி பொறுப்பு வகித்தார்.
(Members of the Dewan Rakyat, 2nd Malaysian Parliament 18 Mei 1964)

மக்களவை அமைப்பு (1959–64)

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
இந்திரா சர்மா

இந்திரா சர்மா (Indira Sharma) ஓர் இந்திய மனநல மருத்துவர், குழந்தை மனநல மருத்துவர் மற்றும் பெண்களின் மனநலம் ஆகியவற்றில் நிபுணத்துவம் பெற்றவர் ஆவார். இவர் பனாரஸ் இந்து பல்கலைக்கழகத்தில் பேராசிரியராகவும் மனநலத் துறையின் தலைவராகவும் உள்ளார். சனவரி 2013-இல், இவர் இந்திய மனநல சங்கத்தின் தலைவராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
இந்திய மனநல மருத்துவர்கள்
முப்புரோமின் எண்ணாக்சைடு

முப்புரோமின் எண்ணாக்சைடு (Tribromine octoxide) என்பது Br3O8 என்ற  மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். புரோமினும் ஆக்சிசனும் சேர்ந்து இந்த இருமச் சேர்மம் உருவாகிறது. ஓர் இயங்குறுப்பாகவும் கருதப்படும்  முப்புரோமின் எண்ணாக்சைடு சிக்கலான புரோமின் ஆக்சைடுகளில் ஒன்றாகும்.

தயாரிப்பு
273 கெல்வின் வெப்பநிலையில் குறைந்த அழுத்தத்தில் ஓசோனுடன் புரோமின் வாயு வினைபுரிவதால் முப்புரோமின் எண்ணாக்சைடு உருவாகிறது..

பண்புகள்
முப்புரோமின் எண்ணாக்சைடு வெண்மையான திண்மப் பொருளாக உருவாகிறது. இது இரண்டு வடிவங்களில் காணப்படுகிறது. இரண்டும் தண்ணீரில் கரைகின்றன. 200 கெல்வின் வெப்பநிலைக்கு மேல் நிலைப்புத்தன்மையற்றதாக உள்ளன.

மேற்கோள்கள்

புரோமின் சேர்மங்கள்
ஆக்சைடுகள்
இரனன்குலேசியே

இரனன்குலேசியே (தாவர வகைப்பாட்டியல்:Ranunculaceae, buttercu, crowfoot family; இலத்தீன்  "little frog") என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Juss. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது.

இக்குடும்பத்தின் பேரினங்கள் 
இக்குடும்பத்திலுள்ள பேரினங்களில், மொத்தம் 51 பேரினங்களே பன்னாட்டு அறிஞர்களால் ஏற்றுக் கொள்ளப்பட்டு, அறிவிக்கப்பட்டுள்ளன. அவைகளை கீழே காணலாம்.

 Aconitum 
 Actaea 
 Adonis 
 Anemoclema 
 Anemonastrum 
 Anemone 
 Anemonella 
 Anemonoides 
 Anemonopsis 
 Aquilegia 
 Arcteranthis 
 Asteropyrum 
 Beesia 
 Calathodes 
 Callianthemoides 
 Callianthemum 
 Caltha 
 Clematis 
 Coptis 
 Cyrtorhyncha 
 Delphinium 
 Dichocarpum 
 Enemion 
 Eranthis 
 Eriocapitella 
 Glaucidium 
 Gymnaconitum 
 Halerpestes 
 Hamadryas 
 Helleborus 
 Hepatica 
 Hydrastis 
 Isopyrum 
 Knowltonia 
 Leptopyrum 
 Megaleranthis 
 Metanemone 
 Nigella 
 Oxygraphis 
 Paraquilegia 
 Paroxygraphis 
 Peltocalathos 
 Pulsatilla 
 Ranunculus 
 Semiaquilegia 
 Staphisagria 
 Thalictrum 
 Trautvetteria 
 Trollius 
 Urophysa 
 Xanthorhiza

மேற்கோள்கள்

வெளியிணைப்புகள் 

பூக்கும் தாவரக் குடும்பங்கள்
தாவரவியல் பெயருடையக் கட்டுரைகள்
பொட்டாசியம் பெர்புரோமேட்டு

பொட்டாசியம் பெர்புரோமேட்டு (Potassium perbromate) என்பது KBrO4 என்ற  மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பொட்டாசியம் நேர்மின் அயனியும் பெர்புரோமேட்டு எதிர்மின் அயனியும் சேர்ந்து இந்த சேர்மம் உருவாகிறது.

தயாரிப்பு
பெர்புரோமிக் அமிலம் பொட்டாசியம் ஐதராக்சைடுடன் சேர்ந்து  பொட்டாசியம் பெர்புரோமேட்டு உருவாகிறது.:

HBrO4 + KOH → KBrO4 + H2O

மேற்கோள்கள்

பொட்டாசியம் சேர்மங்கள்
பெர்புரோமேட்டுகள்
புரோமின் ஓராக்சைடு இயங்குறுப்பு

புரோமின் ஓராக்சைடு இயங்குறுப்பு (Bromine monoxide radical) என்பது BrO. என்ற  மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். புரோமினும் ஆக்சிசனும் சேர்ந்து இந்த இயங்குறுப்பு உருவாகிறது. பல புரோமின் ஆக்சைடுகளில் மிகவும் எளிய புரோமின் ஆக்சைடாகவும் இயங்குறுப்பாகவும் புரோமின் ஓராக்சைடு இயங்குறுப்பு அறியப்படுகிறது. இச்சேர்மம் வளிமண்டல இரசாயன செயல்முறைகளை பாதிக்கும் திறன் கொண்டது. இயற்கையாகவே எரிமலைக் குழம்புகளில் காணப்படுகிறது. Naturally, BrO can be found in volcanic plumes. ஆக்சிசன் மோனோபுளோரைடு, குளோரின் மோனாக்சைடு மற்றும் அயோடின் மோனாக்சைடு இயங்குறுப்புகளை ஒத்த பண்புகளை கொண்டுள்ளது.

வேதிப்பண்புகள்
ஓசோனை சிதைக்கும் வினையூக்கியாக இந்த சேர்மம் மிகவும் பயனுள்ளதாக இருக்கிறது. BrO மற்றும் குளோரின் டை ஆக்சைடு (OClO) ஆகியவற்றின் இரசாயன வினை மீவளிமண்டலத்தில்  ஓசோன் சிதைவை ஏற்படுத்துகிறது.

மேற்கோள்கள்

புரோமின் சேர்மங்கள்
ஆக்சைடுகள்
ஈரணு மூலக்கூறுகள்
தனி உறுப்புகள்
அபிசேக் மிசுரா

அபிசேக் மிசுரா  (Abhishek Mishra)  இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு ஆகத்து மாதம் 29 ஆம் தேதியன்று இவர் பிறந்தார்.  உத்தரப் பிரதேச மாநிலத்தின்  சட்டமன்ற உறுப்பினராக இருந்துள்ளார். பேராசிரியரான இவர்  உத்தரபிரதேசத்தின் அமைச்சரவைக் குழுவிலும் அமைச்சராக இருந்துள்ளார்.  இந்திய சரக்கு மற்றும் சேவை வரி  குழுவில் உத்தரப் பிரதேச மாநிலத்தைப் பிரதிநிதித்துவப்படுத்தினார். தற்போது சமாச்சுவாதி கட்சியின் தேசிய செயலாளராகவும், செய்தி தொடர்பாளராகவும் பணிபுரிகிறார். அகமதாபாத்தில் உள்ள இந்திய மேலாண்மை கழகத்தில்  வணிகக் கொள்கைப் பகுதியின் (வியூகம் மற்றும் கண்டுபிடிப்பு) ஆசிரியராக இருந்தார். கேம்பிரிச்சுப் பல்கலைக்கழகத்தில்  வியூகம் மற்றும் சந்தைப்படுத்தல் பாடங்களில் முனைவர்  மற்றும் ஆய்வியல் நிறைஞர் பட்டங்களையும்  ஐக்கிய இராச்சியத்தின் கிளாசுகோ நகரத்தில்  மேலாண்மை பாடத்தில் முதுநிலை பட்டத்தையும் பெற்றிருந்தார். 

2012 ஆம் ஆண்டில் 16 ஆவது மாநில சட்டமன்றத் தேர்தலில் போட்டியிட்டு ஐந்தாண்டு காலத்திற்கு தேர்ந்தெடுக்கப்பட்டார்.  சமாச்சுவாடி கட்சியை இவர் பிரதிநிதித்துவப்படுத்தினார்.    . ஆறாவது ஊதியக் குழுவின் ஆலோசகராகவும், பல்வேறு பன்னாட்டு நிறுவனங்களுடன் பணிபுரிவதைத் தவிர, இந்திய ஆட்சிப் பணி, இந்தியக் காவல் பணி அதிகாரிகளின் பயிற்சி பெற்ற குழுக்களின் ஆலோசகராகவும் உள்துறை மற்றும் பாதுகாப்பு அமைச்சகங்களுக்கும் சேவை செய்துள்ளார்.   உத்தரபிரதேசத்தின் மிக முக்கியமான பிராமண தலைவர்களில் ஒருவராகவும் செயல்பட்டார்.   சமீபத்தில் இலக்னோவில் உள்ள சரோச்சினி நகர் தொகுதியில் இருந்து  சட்டமன்ற உறுப்பினருக்கான போட்டியில் பங்கேற்க  வழங்கப்பட்டது.  பேராசிரியர் மிசுரா  உத்தரபிரதேச தேர்தல் பிரச்சாரத்தில் சமூக ஊடகங்களின் முக்கியத்துவத்தை வலியுறுத்தினார்.

மேற்கோள்கள் 

1977 பிறப்புகள்
வாழும் நபர்கள்
உத்தரப் பிரதேச அரசியல்வாதிகள்
உத்தரப் பிரதேச சட்டமன்ற உறுப்பினர்கள்
வீல்பேரோ சுரங்கம்

வீல்பேரோ சுரங்கம்  (Wheelbarrow Mine)  ஐக்கிய அமெரிக்க மாநிலங்களுள் ஒன்றான ஐடாகோவின் லதா மாகாணத்திற்கு சுமார்   தொலைவில் இருந்ததாகக் கூறப்படுகிறது. அறிக்கையிடப்பட்ட இடம் கடல் மட்டத்திலிருந்து 3,871 அடி உயரத்தில், 46.9975° N, 116.7833° W.    என்ற அடையாள ஆள் கூறுகளில் அமைந்திருந்தது. 1890  ஆம் ஆண்டிற்கு முன் தோண்டப்பட்டதாக நம்பப்படும் இச்சுரங்கம், இதன் உற்பத்தியாளர்களால்  கைவிடப்பட்டு  இழக்கப்படுவதற்கு முன் $20,000 தங்கத்தை உற்பத்தி செய்ததாகக் கூறப்படுகிறது. உற்பத்தியாளர்களில் ஒருவர் சுரங்கத்தை மீண்டும் கண்டுபிடிக்க அந்த பகுதிக்கு திரும்பினார். ஆனால் அம்முயற்சி  தோல்வியடைந்தது. 1939  ஆம் ஆண்டு சூன் மாதத்தில் பிட்சம் சுரங்க நிறுவனத்தைச் சேர்ந்த சுரங்கத் தொழிலாளர்கள், வீல்பேரோ சுரங்கத்தின்  எச்சங்களுடன் பொருந்திய கைவிடப்பட்ட சுரங்கத்தைக் கண்டுபிடித்தனர், இங்கிருந்த மனித எலும்புகள் முந்தைய உற்பத்தியாளர்களின் எலும்புகளாக இருக்கலாம் என்று கருதப்படுகிறது.

மேற்கோள்கள் 

சுரங்கங்கள்
ஐக்கிய அமெரிக்கா